b'\n_START_ARTICLE_\nLee Young-pyo\n_START_PARAGRAPH_\nLee Young-Pyo (hangul \xec\x9d\xb4\xec\x98\x81\xed\x91\x9c, hanja \xe6\x9d\x8e\xe6\xa6\xae\xe6\x9d\x93, kirjoitetaan my\xc3\xb6s Lee Yeong-Pyo; s. 23. huhtikuuta 1977, Hongchun Etel\xc3\xa4-Korea) on etel\xc3\xa4korealainen jalkapalloilija, joka pelasi urallaan muun muassa alankomaalaisessa PSV Eindhovenissa, Englannin Valioliigan Tottenhamissa ja Saksan Bundesliigan Borussia Dortmundissa. Pelipaikaltaan h\xc3\xa4n oli puolustaja._NEWLINE_176-senttinen Lee k\xc3\xa4vi Konkukin yliopistoa Soulissa ja aloitti ammattilaisuransa vuonna 2000 Korean liigan FC Seoul- joukkueessa. Samoihin aikoihin h\xc3\xa4n nousi Etel\xc3\xa4-Korean jalkapallomaajoukkueeseen ja oli t\xc3\xa4rke\xc3\xa4 tekij\xc3\xa4, kun Etel\xc3\xa4-Korea selvitti tiens\xc3\xa4 2002 MM-kisojen nelj\xc3\xa4nneksi. Turnauksen j\xc3\xa4lkeen h\xc3\xa4n l\xc3\xa4hti valmentaja Guus Hiddinkin mukaan Alankomaihin PSV Eindhoveniin. Eindhovenissa Lee nousi pian koko Eredivisien johtavien puolustajien joukkoon. Vuonna 2003 seura voitti maansa mestaruuden ja vuonna[2005 se voitti sarjamestaruuden lis\xc3\xa4ksi my\xc3\xb6s cup-mestaruuden ja nousi Mestarien liigan v\xc3\xa4lieriin, joissa kuitenkin putosi AC Milanille. Lee siirtyi elokuussa 2005 Tottenham Hotspuriin Eindhovenin estelyist\xc3\xa4 huolimatta kahden miljoonan punnan siirtosummalla._NEWLINE_Lee nimettiin maajoukkueeseen Saksan MM-kisoihin 2006 ja h\xc3\xa4n pelasi siell\xc3\xa4 avauskokoonpanossa Etel\xc3\xa4-Korean jokaisessa kolmessa ottelussa._NEWLINE_Elokuussa 2008 Lee siirtyi Borussia Dortmundiin._NEWLINE_Lee pelasi kaikkiaan 127 maaottelua ja teki niiss\xc3\xa4 viisi maalia vuosina 1999\xe2\x80\x932001.'